അത്തിയടുക്കത്ത് കാട്ടാനവിളയാട്ടം കൊന്നക്കാട്: ബളാല് പഞ്ചായത്തിലെ വനാതിര്ത്തി പ്രദേശമായ കൊന്നക്കാട് അത്തിയടുക്കത്ത് കാട്ടാനക്കൂട്ടമിറങ്ങി വ്യാപകമായതോതില് കാര്ഷികവിളകള് നശിപ്പിച്ചു. അത്തിയടുക്കത്തെ കുഞ്ഞികൃഷ്ണന് കണ്ണോത്ത്, പാര്വതി കണ്ണോത്ത്, തോമസ് തേരെഴത്ത്, കുഞ്ഞുമോന് പൊയ്കയില്, അനൂപ് മണിമല, മോളി മണിമല, ജോസ് നിരപ്പേല്, തങ്കമ്മ നിരപ്പേല്, ജാനകി ആലകാടന് എന്നിവരുടെ കൃഷി സ്ഥലങ്ങളിലാണ് കാട്ടാനകള് കൃഷിനാശം വരുത്തിയത്.തെങ്ങ്, കവുങ്ങ്, വാഴ തുടങ്ങി കാര്ഷികവിളകള് കാട്ടാനകള് നിലംപരിശാക്കി. രണ്ടുദിവസം മുന്പ് കടവത്ത്മുണ്ട, പാമതട്ട്, മഞ്ചുചാല് എന്നീ സ്ഥലങ്ങളിലും കാട്ടനകള് ഇറങ്ങി കൃഷിനാശം വരുത്തിയിരുന്നു. കാട്ടാനക്കൂട്ടങ്ങള് കാര്ഷികവിളകള് നശിപ്പിച്ച അത്തിയടുക്കത്തെ സ്ഥലങ്ങള് ബളാല് പഞ്ചായത്ത് പ്രസിഡന്റ് രാജു കട്ടക്കയം, വാര്ഡ് മെംബര് മോന്സി ജോയി, പഞ്ചായത്തംഗം പി.സി. രഘുനാഥന് നായര് എന്നിവര് സന്ദര്ശിച്ചു. മലയോരത്തെ അതിര്ത്തി പ്രദേശങ്ങളില് കാട്ടാന ശല്യം പതിവായിരിക്കുകയാണ്.